**Zapisnik s 39. sjednice Školskog odbora V. gimnazije Vladimir Nazor Split, Split, održane 25. veljače 2020. (utorak), s početkom u 16:00 sati, u uredu ravnateljice**

Na sjednici su odluke donesene većinom glasova ukupnog broja članova.

**DNEVNI RED:**

**AD-1)** **Verifikacija zapisnika s prošle 38. sjednice Školskog odbora, od 6. veljače 2020**

Na Zapisnik s prošle 38. sjednice Školskog odbora održane 6. veljače 2020. nije bilo primjedbi ni dopuna, te su ga nazočni članovi Školskog odbora jednoglasno usvojili.

**AD-2) Zaključak (očitovanje) Školskog odbora o otkazanom putovanju ravnateljice u New York osnovom zaprimljenog dopisa iz Ministarstva znanosti i obrazovanja (od 20.02.2020.)**

**ZAKLJUČAK:**

1. Školski odbor bio je upoznat s planiranim putovanjem i dao je suglasnost za odsutnost ravnateljice s radnog mjesta na svojoj 38. sjednici, održanoj 6.veljače 2020. na kojoj je i imenovao zamjenika ravnateljice za vrijeme njene odsutnosti (*u prilogu*: Odluka Školskog odbora o imenovanju zamjenika ravnateljice, od 6.2.2020., te izvadak iz zapisnika sa 38. sjednice Školskog odbora)
2. Ravnateljica Škole, nakon što je organizator puta, Udruga hrvatskih srednjoškolskih ravnatelja, isti otkazala, nije otišla na put
3. Put se trebao financirati većim dijelom iz osobnih sredstava ravnateljice

**AD-3) Odluka o usvajanju prijedloga teksta Izmjena i dopuna Statuta (na prijedlog ravnateljice) i dostavljanje istoga osnivaču radi dobivanja prethodne suglasnosti**

**O D L U K A, br. 1.**

Usvaja se prijedlog ravnateljice o Izmjenama i dopunama Statuta V. gimnazije Vladimir Nazor Split, Split, te se isti upućuje osnivaču: Splitsko-dalmatinskoj županiji na dobivanje prethodne suglasnosti.

Usvojeni prijedlog teksta Izmjena i dopuna Statuta, na prijedlog ravnateljice, prilaže se ovom Zapisniku kao njegov sastavni dio.

**AD-4) Izvještaj o izvršenju Financijskog plana za 2019. godinu na prijedlog ravnateljice**

**O D L U K A , br. 2.**

Usvaja se Izvještaj o izvršenju Financijskog plana za 2019. godinu, na način kako je predložen od strane ravnateljice, odnosno obrazložen od voditeljice računovodstva.

**AD-5) Razno**

Po ovoj točki dnevnog reda nije bilo rasprave.